ประกาศองค์การบริหารส่วนตำบลเสาเภา
เรื่อง    การรับโอนเพื่อแต่งตั้งพนักงานส่วนตำบลให้ดำรงตำแหน่งที่สูงขึ้น
สำหรับตำแหน่ง ปลัดองค์การบริหารส่วนตำบล  (นักบริหารงาน อบต.) ระดับ 7
..........................................


ด้วยองค์การบริหารส่วนตำบลเสาเภา  อำเภอสิชล  จังหวัดนครศรีธรรมราช  มีตำแหน่งสายงานผู้บริหารว่าง  คือ  ตำแหน่ง  ปลัดองค์การบริหารส่วนตำบล  (นักบริหารงาน อบต.)
ระดับ  7   จำนวน  1  อัตรา  เพื่อให้เป็นไปตามประกาศคณะกรรมการพนักงานส่วนตำบล  จังหวัด
นครศรีธรรมราช   เรื่อง   หลักเกณฑ์และเงื่อนไขเกี่ยวกับการบริหารงานบุคคลขององค์การบริหาร-ส่วนตำบล (แก้ไขเพิ่มเติม) ลงวันที่  15  กันยายน  2549 ข้อ 153 (1)  จึงประกาศให้ผู้ที่ดำรงตำแหน่ง
ระดับเดียวกับตำแหน่งที่ว่าง   และมีคุณสมบัติตรงตามคุณสมบัติเฉพาะสำหรับตำแหน่งตามที่ 
ก.อบต.กำหนด (แนบท้ายประกาศนี้)  ที่ประสงค์จะขอโอน  ยื่นเอกสารดังต่อไปนี้

1. คำร้องขอโอน

2. สำเนาประวัติพนักงานส่วนท้องถิ่น

3. หนังสือยินยอมให้โอนจากผู้บังคับบัญชาต้นสังกัด

4. หนังสือรับรองความประพฤติจากผู้บังคับบัญชาต้นสังกัด

5. เอกสารอื่น ๆ ที่เกี่ยวข้อง
โดยยื่นเอกสารได้ที่  องค์การบริหารส่วนตำบลเสาเภา (สำนักปลัดฯ)   อำเภอสิชล  จังหวัดนครศรีธรรมราช  ตั้งแต่วันที่  5 - 24  มีนาคม  2551 ในวันและเวลาราชการ
รายละเอียดตำแหน่ง   นักบริหารงานองค์การบริหารส่วนตำบล 7
หน้าที่และความรับผิดชอบ


ปฏิบัติหน้าที่ปลัดองค์การบริหารส่วนตำบล  หรือรองปลัดองค์การบริหารส่วนตำบล ซึ่งมีหน้าที่ความรับผิดชอบความยากและคุณภาพของงานสูงมาก  รับผิดชอบงานบริหารทั่วไป  การบริหารงานองค์การบริหารส่วนตำบล  โดยควบคุมหน่วยงานหลายหน่วย  และปกครองผู้อยู่ใต้บังคับบัญชาจำนวนมาก   และปฏิบัติหน้าที่อื่นตามที่ได้รับมอบหมาย
ลักษณะงานที่ปฏิบัติ
ในฐานะปลัดองค์การบริหารส่วนตำบล  รองปลัดองค์การบริหารส่วนตำบล  ทำหน้าที่พิจารณาทำความเห็น   สรุปรายงานเสนอแนะและดำเนินงานตามกฎหมายและระเบียบคำสั่งที่ต้องใช้ความชำนาญเกี่ยวกับการบริหารงานองค์การบริหารส่วนตำบล  โดยปฏิบัติหน้าที่อย่างใดอย่างหนึ่งหรือหลายอย่าง  เช่น  การอนุญาต   การอนุมัติ  การดูแลผลประโยชน์ของ อบต. การประกอบการค้าซึ่งเป็นที่รังเกียจหรืออาจเป็นอันตรายแก่สุขภาพ  และหน้าที่อื่นตาม พ.ร.บ.
สาธารณสุข   การรักษาความสงบเรียบร้อยของประชาชน  จัดให้มี และบำรุงทางบกและทางน้ำ   รักษาความสะอาดของถนน  หรือทางเดินและที่สาธารณะ  รวมทั้งการกำจัดมูลฝอยและสิ่งปฏิกูล  ป้องกันและระงับโรคติดต่อ  จัดให้มีเครื่องมือเครื่องใช้ในการดับเพลิงให้ราษฎรได้รับการศึกษาอบรม จัดให้มีน้ำสะอาดหรือการประปา จัดให้มีโรงฆ่าสัตว์จัดให้มีสุสานฌาปนสถาน  บำรุงและส่งเสริมการทำมาหากินของราษฎร  จัดให้มีและบำรุงสถานที่ทำการพิทักษ์รักษาคนเจ็บไข้   จัดให้มีและบำรุงการไฟฟ้าหรือแสงสว่างโดยวิธีอื่น  จัดให้มีและบำรุงทางระบายน้ำ  เทศพาณิชย์   จัดให้มีและบำรุงส้วมสาธารณะจัดให้มีและบำรุงสงเคราะห์มารดาและเด็กจัดให้มีและบำรุงโรงพยาบาล จัดให้มีการสาธารณูปการ  จัดให้มีการจัดทำกิจการซึ่งจำเป็นเพื่อการสาธารณสุขจัดตั้งและบำรุงโรงเรียนอาชีวศึกษา  จัดให้มีและบำรุงสถานที่สำหรับการกีฬาและพลศึกษาจัดให้มีและบำรุงสวนสาธารณะ สวนสัตว์และสถานที่พักผ่อนหย่อนใจ  ปรับปรุงแหล่งเสื่อมโทรมและรักษาความเรียบร้อยของท้องถิ่น กิจการอย่างอื่นซึ่งจำเป็นเพื่อการสาธารณสุข  และหน้าที่อื่น ๆ  ซึ่งมีคำสั่งกระทรวงมหาดไทย   หรือกฎหมายบัญญัติให้เป็นหน้าที่ขององค์การบริหารส่วนตำบล เช่น การเลือกตั้งสมาชิกสภาองค์การบริหารส่วนตำบล  เลขานุการสภาองค์การบริหารส่วน การจัดการให้ความสะดวก  และรักษาความสงบเรียบร้อยในการเลือกตั้งของแต่ละหน่วยเลือกตั้งที่อยู่ในท้องที่  การจัดการให้ความสะดวก  และรักษาความสงบเรียบร้อยในการเลือกตั้ง  การขออนุมัติจ้างลูกจ้าง  และคนงานองค์การบริหารส่วนตำบล  การขออนุมัติเลื่อนขั้นเงินเดือนลูกจ้างคนงาน  และพนักงานส่วนตำบลประจำปี  การขออนุมัติใช้จ่ายเงินสะสมขององค์การบริหารส่วน   เป็นกรรมการสอบคัดเลือกบุคคลเข้าบรรจุเป็นพนักงานส่วนตำบลที่  ก.อบต. จังหวัดแต่งตั้งเป็นกรรมการสอบสวนพนักงานส่วนตำบลผู้ถูกกล่าวหากระทำผิดวินัย   เป็นเจ้าหน้าที่งบประมาณ  เป็นเจ้าหน้าที่เกี่ยวกับการศึกษา  เป็นเจ้าหน้าที่เกี่ยวกับการควบคุมโรคระบาดสัตว์   เป็นกรรมการควบคุมรักษาทรัพย์สินขององค์การบริหารส่วนตำบล   เป็นผู้เก็บรักษาเอกสารสำคัญขององค์การบริหารส่วนตำบลเป็นผู้รับผิดชอบเกี่ยวกับการเงินทั่วไปขององค์การบริหารส่วนตำบล   ตรวจฎีกาเบิกจ่ายเงิน   ลงนามถอนเงินจากธนาคารพาณิชย์   ธนาคารออมสิน   คลังจังหวัด  เป็นกรรมการรักษาเงินขององค์การบริหารส่วนตำบล เป็นพนักงานเจ้าหน้าที่ประเมินภาษีโรงเรือน เป็นพนักงานเจ้าหน้าที่ประเมินภาษีบำรุงท้องที่   เป็นพนักงานเจ้าหน้าที่ประเมินภาษีป้าย   เป็นพนักงานเจ้าหน้าที่ควบคุมการฆ่าและออกใบอาชญาบัตรการฆ่าและการจำหน่ายเนื้อสัตว์   เป็นเจ้าหน้าที่ดับเพลิง   เป็นเจ้าหน้าที่พัสดุ  เป็นเจ้าหน้าที่จัดทำรายงานประจำปี   เป็นกรรมการตรวจรับวัสดุและกรรมการควบคุมการก่อสร้าง   เป็นกรรมการตรวจสภาพอาคาร  เป็นกรรมการควบคุมการรับส่งเงิน  เป็นกรรมการอำนวยการศึกษา  เป็นกรรมการประชาสัมพันธ์ เป็นกรรมการจัดงานประจำปี อันเป็นประเพณีท้องถิ่น  หรืองานราชพิธี  งานรัฐพิธี  เป็นกรรมการช่วยเหลือและบรรเทาทุกข์ประชาชนในท้องถิ่นในกรณีเกิดภัยธรรมชาติและสาธารณภัยต่าง ๆ  เป็นต้น   ฝึกอบรมและให้คำแนะนำปรึกษาในการปฏิบัติงานแก่เจ้าหน้าที่ระดับรองลงมา   ตอบปัญหาชี้แจงต่าง ๆ   เกี่ยวกับงานในหน้าที่   เข้าร่วมประชุมคณะกรรมการต่าง ๆ  ตามที่ได้รับแต่งตั้ง   เข้าร่วมประชุมในการกำหนดนโยบายและแผนงานของส่วนราชการที่สังกัด  และปฏิบัติหน้าที่อื่นที่เกี่ยวข้องในฐานะหัวหน้าหน่วยงาน  นอกจากปฏิบัติงานดังกล่าวข้างต้นแล้ว  ยังทำหน้าที่กำหนดนโยบายการปฏิบัติงาน  พิจารณาวางอัตรากำลังเจ้าหน้าที่และงบประมาณของงานที่รับผิดชอบ  ติดต่อประสานงานวางแผนมอบหมายงาน  วินิจฉัยสั่งการ  ควบคุมตรวจสอบให้คำปรึกษาแนะนำ   ปรับปรุงแก้ไขติดตามประเมินผลและแก้ปัญหาข้อขัดข้องในการปฏิบัติงานที่รับผิดชอบด้วย
คุณสมบัติเฉพาะสำหรับตำแหน่ง
 
1. คุณสมบัติเฉพาะสำหรับตำแหน่งในฐานะปลัด อบต.7
   -  มีคุณสมบัติเฉพาะสำหรับตำแหน่งนักบริหารงานองค์การบริหารส่วนตำบล  6  ข้อ 1 และ

(1)  ดำรงตำแหน่ง  หรือเคยดำรงตำแหน่งรองปลัด อบต.7 (นักบริหารงาน อบต.7 
หรือเจ้าหน้าที่บริหารงานทั่วไป  7 ) หรือ ที่ ก.อบต.เทียบเท่ามาแล้วไม่น้อยกว่า  2  ปี  โดยจะต้องปฏิบัติราชการเกี่ยวกับงานบริหารงาน อบต. หรืองานอื่นที่เกี่ยวข้องมาแล้วไม่น้อยกว่า  1  ปี  หรือ
(2)  ดำรงตำแหน่ง  หรือเคยดำรงตำแหน่งไม่ต่ำกว่าปลัด อบต. หรือ  รองปลัด  อบต.6    (นักบริหารงาน อบต. หรือ เจ้าหน้าที่บริหารงานทั่วไป 6 ) หรือ ก.อบต. เทียบเท่ามาแล้วไม่น้อยกว่า 4  ปี  โดยจะต้องปฏิบัติราชการเกี่ยวกับงานบริหารงาน อบต. หรืองานอื่นที่เกี่ยวข้องมาแล้วไม่น้อยกว่า  1 ปี  กำหนดเวลา   4  ปี  ให้ลดเป็น  3  ปี  สำหรับผู้ได้รับปริญญาโท  หรือเทียบได้ไม่ต่ำกว่านี้ทางรัฐศาสตร์ การปกครอง รัฐประศาสนศาสตร์ การบริหารรัฐกิจ กฎหมาย  หรือทางอื่นที่ ก.อบต.กำหนดว่าใช้เป็นคุณสมบัติเฉพาะสำหรับตำแหน่งนี้ได้

2. คุณสมบัติเฉพาะสำหรับตำแหน่งในฐานะรองปลัด อบต.7

    -  มีคุณสมบัติเฉพาะสำหรับตำแหน่งนักบริหารงาน อบต.6 ข้อ 1 และ


(1)  ดำรงตำแหน่ง  หรือเคยดำรงตำแหน่ง ปลัด อบต. 6 หรือ รองปลัด อบต.6 (นัก บริหารงาน อบต.6 หรือเจ้าหน้าที่บริหารงานทั่วไป 6) หรือที่ ก.อบต. เทียบเท่ามาแล้วไม่น้อยกว่า    2  ปี  โดยจะต้องปฏิบัติราชการเกี่ยวกับงานบริหารงาน อบต. หรืองานอื่นที่เกี่ยวข้องมาแล้วไม่น้อยกว่า  1  ปี

ความรู้ความสามารถที่ต้องการ
1.มีความรู้ทั่วไปเกี่ยวกับเหตุการณ์ปัจจุบันในด้านการเมือง  การเศรษฐกิจ  สังคมโดยเฉพาะอย่างยิ่งของประเทศไทย
2.มีความสามารถในการศึกษา  หาข้อมูล  วิเคราะห์ปัญหาและสรุปเหตุผล
               3.มีความสามารถในการบริหารงานและจัดระบบงาน
               4.มีความสามารถในการริเริ่มปรับปรุงนโยบายและแผนงาน
               5.มีความรู้  ความเข้าใจนโยบายและแผนงานด้านต่าง ๆ ของส่วนราชการที่สังกัด
               6.มีความสามารถในการจัดทำแผนงาน  ควบคุมตรวจสอบ  ให้คำปรึกษาแนะนำและ เสนอแนะวิธีการแก้ไข  ปรับปรุงการปฏิบัติงานที่อยู่ในความรับผิดชอบ
               7.มีความสามารถในการปกครองบังคับบัญชา
               8.มีความสามารถในการติดต่อประสานงาน
               9.มีความรู้  ความเข้าใจในหลักการบริหารงานบุคคล
             10.มีความรู้ทั่วไปเกี่ยวกับแผนพัฒนาเศรษฐกิจและสังคมของประเทศ
             11.มีความรู้  ความสามารถในการใช้งานคอมพิวเตอร์
................................................
ผู้ที่สนใจสามารถติดต่อได้ที่   องค์การบริหารส่วนตำบลเสาเภา  อำเภอสิชล  จังหวัดนครศรีธรรมราช

